CELEX: E2019P0001
Language: el
Date: 2018-09-10 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Borgarting lagmannsrett στις 10 Σεπτεμβρίου 2018 στην υπόθεση Andreas Gyrre κατά της νορβηγικής κυβέρνησης (Υπόθεση E-1/19)

16.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 167/10
            
         
      Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Borgarting lagmannsrett στις 10 Σεπτεμβρίου 2018 στην υπόθεση Andreas Gyrre κατά της νορβηγικής κυβέρνησης
      (Υπόθεση E-1/19)
      (2019/C 167/06)
      Στις 10 Σεπτεμβρίου 2018, υποβλήθηκε αίτηση στο Δικαστήριο της ΕΖΕΣ από το Borgarting lagmannsrett (Εφετείο του Borgarting), η οποία ελήφθη από τη Γραμματεία του Δικαστηρίου στις 3 Ιανουαρίου 2019, για την έκδοση συμβουλευτικής γνώμης στην υπόθεση Andreas Gyrre κατά της νορβηγικής κυβέρνησης, σχετικά με τα ακόλουθα ερωτήματα:
      
                  1.
               
               
                  Πρέπει να ερμηνεύεται το παράρτημα I σημείο 9 της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου σχετικά με τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά ως διάταξη που καλύπτει περιπτώσεις στις οποίες ένας έμπορος δηλώνει ή δημιουργεί με άλλο τρόπο την εντύπωση ότι ένα προϊόν μπορεί να πωλείται νόμιμα όταν υπάρχει νομοθετική διάταξη, όπως στην πράξη του 2006 για τους Ολυμπιακούς και Παραολυμπιακούς Αγώνες του Λονδίνου, σε κράτος του ΕΟΧ η οποία προβλέπει ότι το προϊόν δεν μπορεί να πωλείται νόμιμα και η οποία επιβάλλεται από το εθνικό δίκαιο;
                  
                              α)
                           
                           
                              Έχει σημασία στο πλαίσιο της εκτίμησης αυτής η ισχύς της απαγόρευσης στο κράτος του ΕΟΧ όπου πρόκειται να χρησιμοποιηθεί το προϊόν αλλά όχι στο κράτος στο οποίο πωλείται το προϊόν;
                           
                        
                              β)
                           
                           
                              Έχει σημασία στο πλαίσιο της εκτίμησης αυτής εάν, μετά την πώληση, διαπιστωθεί ότι η απαγόρευση αντιβαίνει στο δίκαιο του ΕΟΧ;
                           
                        
            
                  2.
               
               
                  Εάν η ερμηνεία του κατά πόσον η απαγόρευση βάσει του εθνικού δικαίου αντιβαίνει στο δίκαιο του ΕΟΧ έχει σημασία στο πλαίσιο της εκτίμησης βάσει του παραρτήματος I σημείο 9 της οδηγίας 2005/29/ΕΚ:
                  
                              α)
                           
                           
                              Αποτελεί η απαγόρευση της μεταπώλησης τέτοιων εισιτηρίων, όπως στην πράξη του 2006 για τους Ολυμπιακούς και Παραολυμπιακούς Αγώνες του Λονδίνου, ρύθμιση των εμπορικών πρακτικών που εμπίπτει στο πεδίο εφαρμογής της οδηγίας 2005/29/ΕΚ για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά;
                           
                        
                              β)
                           
                           
                              Αποκλείει η οδηγία την εθνική απαγόρευση μεταπώλησης, όπως προβλέπεται στην πράξη του 2006 για τους Ολυμπιακούς και Παραολυμπιακούς Αγώνες του Λονδίνου, όταν μια τέτοια απαγόρευση δεν περιφρουρεί μόνο ζητήματα σχετικά με την προστασία των καταναλωτών αλλά και άλλα ζητήματα, όπως η ασφάλεια;
                           
                        
                              γ)
                           
                           
                              Εάν είναι απαραίτητο να εξακριβωθεί κατά πόσον οι περιορισμοί στη μεταπώληση εισιτηρίων για αθλητικές εκδηλώσεις, όπως οι Ολυμπιακοί Αγώνες, αντιβαίνουν στις θεμελιώδεις ελευθερίες που απορρέουν από τη συμφωνία ΕΟΧ, συμπεριλαμβανομένων των άρθρων 11 και 36 της συμφωνίας ΕΟΧ, ποια κριτήρια θα πρέπει να χρησιμοποιεί το εθνικό δικαστήριο ως βάση για την εκτίμηση του κατά πόσον οι εν λόγω περιορισμοί είναι κατάλληλοι και απαραίτητοι για την επίτευξη θεμιτών στόχων, όπως η προστασία και η ασφάλεια των καταναλωτών;